is en is is tr is is pt is en is is is is is is ko is is is ko is is en ca en en en en is is en en en fa en en en en pt is ast is hu sk is is hu is is is is is pt is is is pt is is pt pt is ceb en en pt en is en en en en en
Pabbi minn er sterkari en pabbi þinn.
June 18, 2018 Danni FrimannssonUncategorized
Þótt að Feðradagurinn sé ekki sérstaklega merktur á dagatalinu, þá er þetta góður dagur sem ber að fagna. Það tók mín eigin börn til að átta mig á því.
Að vera faðir er stórhlutverk. Og ekki nóg með það, en feðrahlutverkið er vanmetið og það þarf sterka menn til að sinna því hlutverki vel. Það eru fáir sem skilja þetta, sérstaklega í því menningarsamfélagi sem við búum í dag. Mæðrahlutverkið er engu síðra en þar er ávöxtunin mun meiri en það sem hægt er að fá í gegnum feðrahlutverkið.
Ég trúi því að feðrahlutverkið sé enn statt á 18. öldinni, þar sem feður áttu að vinna og slást, vera fúlir og bara kenna krökkum íþróttir og einhvað svona “kallalegt” eins og að setja sykur á allt eða í sömu tilfellum að læra að drekka áfengi.
Feðrahlutverkið í dag er allt annað. Við eigum að sinna þessu eldagamla hlutverki, með því að útskýra hvernig við ættum að láta hnefana tala þegar einhver er að bögga þig en svo í dag hefur bæst í þessi mjúka hlið, þar sem við eigum að vera innilegir, kenna krökkunum að það sé í lagi að gráta og jafnvel hvernig eigi að leika barbí og gera fléttur.
Feðrahlutverkið er nefnilega í ruglinu og ég trúi því svo innilega að þess vegna eigi menn í miklum vandræðum við að vera sáttir við sjálfan sig sem foreldrar – því við vitum ekki lengur hvað er búist við af okkur. Geturu ímyndað þér ef þú værir leikari í mynd sem væri kannski drama eða spennutryllir eða kannski grínmynd? Allt er í rugli.
“En útaf hverju ertu ekki bara þú sjálfur?” gæti þú sagt. En málið er ekki svo einfalt. Því þú getur tekið ábyrgð á þér en þínar ákvarðanir sem faðir hafa áhrif á barn eða ungling, ekki bara þig. Við vitum það sjálf því við hugsum tilbaka til okkar foreldra og ég man það þegar ég sór þess eið að ég myndi aldrei verða eins og pabbi minn. Þetta er hugsun sem ég hef sko heyrt marga tala um. En svo finn ég að ég er að verða pabbi minn. Er það útaf því ég þekki það betur og veit hver niðurstaðan er (ég sjálfur)? En sama hver ástæðan er, þá held ég að þessi hugsun viðurkenni bara eitt fyrir mér: Pabbi minn er bara nokkuð góður pabbi.
Svo er það auðvitað þær stundir sem maður lifir fyrir. Faðmlag og að fá orðin “Ég elska þig pabbi” tilbaka. Þetta eru stundirnar sem maður loksins veit að maður sé að gera eitthvað rétt sem faðir. Að hlutverkið sem slíkt sé leikið vel, eins og að fá óskarsverðlaun. Staðfesting á því að maður sé ekki bara að eyða tímanum sínum. Þessar stundir koma því miður of sjaldan til pabba. Alltof sjaldan og sérstaklega miðað við mömmuna sem fær þessa staðfestingu með því eina að setjast niður með poppskálina.
Ég trúi því að 18. aldar skilgreiningin á feðrahlutverkinu er ein af meginástæðum fyrir þessu. Sem feður, eigum við að vera ímynd aga og styrks, vonda löggan. Það er ekki í þessari skilgreiningu að viðurkenna tilfinningar. Að deila hvernig okkur líður. Ekkert pláss fyrir það.
Þessu þarf að breyta. Við eigum að kenna krökkum að það sé gaman að fá hrós líka. Að pabbar séu ekki bara sjálfsagður hlutur heldur vélin sem knýr fjöldskylduna.
Pabbar eru kúl. Það er nefnilega kominn tími að við sýnum pöbbum okkar virðingu en ekki útaf því að þeir séu svo sterkir og hörkulegir, heldur vegna þess að þeir eru alltaf til staðar til að kenna okkur. Og gefum pöbbum okkar líka faðmlög – þeir geta nefnilega kreist okkur meira en mamma getur.
Elska þig pabbi minn!
Click to share on Twitter (Opens in new window)
Click to share on Facebook (Opens in new window)
Þú afristar ekki ristað brauð
Ekki lifa lífinu í eintómri rútínu
Leave a Reply Cancel reply
Your email address will not be published. Required fields are marked *
Notify me of follow-up comments by email.
Notify me of new posts by email.
Ég er eiginmaður, faðir, sonur og bróðir. Ég er líka stressaður alla daga, kvíðinn og yfirleitt með hausinn yfirfullan af sjálfsgagnrýni. Á þessari síðu skrái ég niður hluti sem gerir mig að betri eða verri manneskju, hugsanir sem eru í hausnum á mér, skemmtilegar bækur og fróðleikur um hluti sem mér finnast skemmtilegir.
Vertu vinur og fáðu tilkynningu strax og það er ný færsla!
Að spila 2-player í lífinu: Lærðu af barninu þínu
Þegar þú ert í slæmu sambandi…við vinnuna þína.
Ekki lifa lífinu í eintómri rútínu
Pabbi minn er sterkari en pabbi þinn.
Safn Select Month September 2018 August 2018 July 2018 June 2018 March 2018 February 2018 January 2018 November 2017 October 2017 August 2017 July 2017 May 2017 April 2017 March 2017 February 2017 January 2017
Proudly powered by WordPress | Theme: Amadeus by Themeisle.